PF ขายหุ้นทั้งหมดใน “ดาราฮาร์เบอร์” ให้ CPN มูลค่ารวม 291.75 ลบ.
PF ขายหุ้นทั้งหมด 65% ใน "ดาราฮาร์เบอร์" ผู้พัฒนาอสังหาริมทรัพย์เพื่อการพาณิชย์ ที่พักอาศัยและศูนย์การค้า ให้ CPN มูลค่ารวม 291.75 ลบ. ช่วยเพิ่มสภาพคล่อง-เป็นเงินทุนหมุนเวียนเพื่อการลงทุน
18 ก.ค. 2560

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า เมื่อวันที่ 14 ก.ค.60 บริษัทได้ขายหุ้นที่ถืออยู่ทั้งหมด 65% ในบริษัท ดาราฮาร์เบอร์ จำกัด ซึ่งเป็นผู้พัฒนาอสังหาริมทรัพย์เพื่อการพาณิชย์ ที่พักอาศัย และศูนย์การค้า ให้กับบริษัท เซ็นทรัลพัฒนา จำกัด (มหาชน) หรือ CPN มูลค่า 291.75 ล้านบาท ทำให้ดาราฮาร์เบอร์สิ้นสภาพในการเป็นบริษัทย่อยของบริษัท
ทั้งนี้ การขายทรัพย์สินดังกล่าวจะช่วยให้บริษัทมีสภาพคล่องเพิ่มขึ้นในทันทีและสามารถนำมาเป็นเงินทุนหมุนเวียนในการลงทุน หรือพัฒนาโครงการอื่นๆ ที่มีอยู่ในปัจจุบันและในอนาคตที่มีศักยภาพและให้ผลตอบแทนที่ดีกว่า รวมทั้งเป็นการลดภาระในการจัดหาแหล่งเงินกู้หรือเงินทุนเพิ่มเติม เพื่อนำมาก่อสร้างและพัฒนาโครงการที่มีอยู่ในปัจจุบันให้แล้วเสร็จ